Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu Eiropas Parlamenta un Padomes direktīva, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) ar ko groza Komisijas priekšlikumu saskaņā ar EK līguma 250. panta 2. punktu /* COM/2007/0453 galīgā redakcija - COD 2003/0153 */





[pic] | EIROPAS KOPIENU KOMISIJA | Briselē, 20.7.2007 COM(2007) 453 galīgā redakcija 2003/0153 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES DIREKTĪVA, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) AR KO GROZA KOMISIJAS PRIEKŠLIKUMUsaskaņā ar EK līguma 250. panta 2. punktu 2003/0153 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES DIREKTĪVA, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (Dokuments attiecas uz EEZ) 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk seko Komisijas atzinums par 53 Parlamenta pieņemtajiem grozījumiem. 2. Priekšvēsture Komisijas priekšlikums – COM(2003) 418 galīgā redakcija – saskaņā ar Eiropas Kopienas dibināšanas līguma (EKL) 251. pantā paredzēto koplēmuma procedūru tika nosūtīts Eiropas Parlamentam un Padomei 2003. gada 14. jūlijā. Priekšlikuma juridiskais pamats ir EKL 95. pants. Eiropas Ekonomikas un sociālo lietu komiteja sniedza atzinumu 2004. gada 28. janvārī[1]. Eiropas Parlaments sniedza atzinumu pirmajā lasījumā 2004. gada 11. februārī[2]. Saskaņā ar EKL 251. panta 2. punkta trešās daļas noteikumiem Padome vienprātīgi pieņēma kopējo nostāju 2006. gada 11. decembrī[3]. Komisija sniedza atzinumu par kopējo nostāju 2006. gada 12. decembrī. Eiropas Parlaments 2007. gada 10. maijā sniedza atzinumu otrajā lasījumā. 3. Priekšlikuma mērķis Kopš 1970. gada pamatdirektīva 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu ir galvenais Eiropas Kopienas rīcībā esošais tiesiskais instruments, lai īstenotu vienoto tirgu automobiļu nozarē. Ar direktīvas priekšlikumu Direktīva 70/156/EEK tiek ievērojami pārstrādāta, un tā mērķis ir paplašināt vienotā Kopienas apstiprinājuma principus, piemērojot tos arī visiem kravas transportlīdzekļiem. Tajā ir arī jauni noteiktumi, lai atvieglinātu MVU piekļuvi iekšējam tirgum. Tajā arī ir juridiska rakstura izmaiņas, lai varētu efektīvāk izstrādāt Kopienas tiesību aktus, kā arī noteikumi, kas ļaus labāk risināt jautājumu par mehāniskajiem transportlīdzekļiem piemērojamo tehnisko noteikumu pielāgošanu, ņemot vērā tiesību aktu attīstību starptautiskajā līmenī. 4. Komisijas atzinums par Eiropas Parlamenta ierosinātajiem grozījumiem Eiropas Parlaments 2007. gada 10. maija plenārsēdē pieņēma 53 grozījumus no 62, kas bija nodoti balsošanai. Visi pieņemtie grozījumi ir starpiestāžu apspriešanās rezultāts, kuras mērķis bija panākt vienošanos otrajā lasījumā. Pirmā grozījumu grupa attiecas uz 31. pantu par „īpaši būtiskām detaļām”[4]. To mērķis ir labāk ievērot to detaļu ražotāju intereses, kuri apgādā pēcpārdošanas tirgu. Ir arī padarīti skaidrāki daži šā panta noteikumi. Otrā grozījumu grupa[5] ļauj ražotājiem, kuri specializējušies cilvēkiem ar īpašām vajadzībām paredzētu transportlīdzekļu pārveidē, izmantot vienkāršotu tipa apstiprinājuma procedūru. Trešā grupa[6] attiecas uz tā sauktās komitoloģijas regulatīvās kontroles procedūras leģislatīvajiem aspektiem, kā dēļ bija nepieciešams pielāgot attiecīgos pantus iestāžu visnesenāk izmantotajam formulējumam. Ceturtā grozījumu grupa[7] attiecas uz atsaucēm uz starptautiskajiem noteikumiem, kas ir pielāgotas „ CARS 21 ” augsta līmeņa darba grupas ieteikumiem. Piektā grozījumu grupa[8] attiecas uz pielāgojumiem, kas izrādījušies nepieciešami sakarā ar Bulgārijas un Rumānijas pievienošanos Eiropas Savienībai. Sestā grozījumu grupa[9] attiecas uz pārejas perioda noteikumiem, kuru mērķis ir ļaut autobusu ražotājiem pakāpeniski pielāgoties jaunajām ar direktīvu ieviestajām procedūrām, neapdraudot satiksmes drošību. Pārējie grozījumi[10] ir redakcionāli. Grozījums nr. 6 veido saikni ar Euro 5 un Euro 6 tiesību aktiem. Grozījumā nr. 10 paskaidrots, ka nav nekādas pārklāšanās starp pamatdirektīvu un „mašīnu direktīvu”. Grozījumā nr. 28 paskaidrots, ka pamatdirektīvas aptverto aspektu tehniskos pielāgojumus var veikt ar EK regulu. Grozījums nr. 31 ļauj veikt tipa apstiprinājumu transportlīdzekļa dzinējā izmantotam jebkāda veida enerģijas avotam. Grozījums nr. 36 ļauj labāk definēt pieaugušajiem un bērniem paredzētu ierobežotājsistēmu jēdzienus. Grozījuma nr. 37 mērķis ir pielāgot formulējumu rezolūcijai, kuru nesen pieņēmusi ANO Eiropas Ekonomikas komisijas 29. darba grupa. Grozījumi nr. 11 un 16 ir labojumi. Komisijai ir pieņemami visi šie 53 grozījumi. 5. Secinājums Saskaņā ar EK līguma 250. panta 2. punktu Komisija groza savu priekšlikumu atbilstoši iepriekšminētajam. [1] OV C 108, 30.4.2004., 29. lpp. [2] OV C 97E, 22.4.2004., 370. lpp. [3] OV C 64E, 20.3.2007., 1. lpp. [4] Grozījumi nr. 17, 22 – 24, 32, 46 – 48, 50 un 55. [5] Grozījumi nr. 7, 12, 33 – 35, 42 un 43. [6] Grozījumi nr. 2, 8, 13 – 15, 49, 51 – 54, 56 – 62. [7] Grozījumi nr. 3, 9 un 25. [8] Grozījumi nr. 38 – 41. [9] Grozījumi nr. 1, 30, 44 un 45. [10] Grozījumi nr. 6, 10, 11, 16, 28, 31, 36 un 37.